ddrg/super_eurlex huggingface dataset:
B.

ottaa huomioon, että Ruandan yleisen vapauden pistemäärä on 22/100 (1), ja se luokitellaan ”ei vapaaksi”; ottaa huomioon, että Ruandan kansainvälisesti harjoittama sorto on taktiikaltaan, kohteiltaan ja maantieteelliseltä alueeltaan poikkeuksellisen laajaa ja sisältää digitaalisia uhkia, vakoiluohjelmiin perustuvia hyökkäyksiä, perheenjäsenten pelottelua ja häirintää, liikkuvuuden valvontaa, luovutuksia ja murhia; ottaa huomioon, että hallitus on vuodesta 2014 alkaen kohdistanut fyysisiä toimia ruandalaisiin ainakin seitsemässä maassa;
8.

on syvästi huolissaan oppositiopuolueisiin kohdistuvista jatkuvista hyökkäyksistä ja painostuksesta ja erityisesti siitä, että Turkin viranomaiset kohdistavat jatkuvasti HDP:hen ja sen nuorisojärjestöihin täsmällisiä ja poliittisesti motivoituneita iskuja, mikä heikentää demokraattisen järjestelmän moitteetonta toimintaa, ja kehottaa Turkin viranomaisia lopettamaan välittömästi näiden tukahduttamisen; on erityisen huolissaan meneillään olevasta keskustelusta, joka koskee HDP:n lakkauttamista ja yhdeksän HDP:tä edustavan parlamentin jäsenen koskemattomuuden pidättämistä, jotka molemmat liittyvät samaan Kobanessa lokakuussa 2014 järjestettyyn mielenosoitukseen, jonka vuoksi Demirtaş on pidätettynä; tuo esiin Turkin vihreän vasemmistopuolueen nuorisosiiven jäsenen Cihan Erdalin tapauksen, jossa Erdal pidätettiin 25. syyskuuta 2020 ja asetettiin syytteeseen 7. tammikuuta 2021 yhdessä yli sadan muun vastaajan, myös Selahattin Demirtaşin, kanssa Kobanen tapauksen johdosta; on erittäin huolissaan Tasavallan kansanpuolueen (CHP) Istanbulin aluejohtajan Canan Kaftancıoğlun jatkuvasta häirinnästä poliittisin ja oikeudellisin keinoin, sillä tämä tuomittiin syyskuussa 2019 lähes kymmeneksi vuodeksi vankilaan poliittisista syistä tapauksista, joista ei ole vielä annettu korkeimman oikeuden päätöstä, ja sai joulukuussa 2020 uudesta tapauksesta jälleen kymmenen vuoden tuomion;
—

ottaa huomioon komissiolle toukokuussa 2020 tehdyn ympäristövastuudirektiivin rahoitusturvallisuuden parantamista koskevan tutkimuksen ”Improving financial security in the context of the Environmental Liability Directive” (21),
31.

kehottaa jäsenvaltioita kiinnittämään erityistä huomiota ammatillisen koulutuksen opettajien ja kouluttajien jatkokoulutukseen ja ammatilliseen kehittymiseen, jotta nämä voivat suoriutua yhä monimuotoistuvista tehtävistään ja vastuistaan koulutuksen laadun ja innovaatioiden edistäjinä; muistuttaa, että ammatillisen koulutuksen opettajilla on tärkeää olla vahvat digitaaliset taidot ja käytössään asianmukaiset tekniset välineet, jotta he voivat hyödyntää digitaalisen koulutuksen tarjoamia mahdollisuuksia täysimääräisesti ja auttaa opiskelijoita hankkimaan digitaalisen siirtymän edellyttämät taidot; tähdentää, että ammatillisen koulutuksen puitteissa yhteistyötä tekevien elinten ja yritysten edustajilla on oltava pedagoginen pätevyys; kehottaa jäsenvaltioita ja komissiota kehittämään entisestään ammatillisen koulutuksen opettajien mahdollisuuksia tehdä myös tutkimusta koko uransa ajan, sillä näin he voisivat vaihtaa ja edistää parhaita käytäntöjä ja auttaa hyödyntämään eurooppalaisen tutkimusalueen koko potentiaalia;
H.

toteaa, että samana päivänä, jona hänet pidätettiin ensimmäisen kerran, pidätettiin myös yli 20 muuta rauhanomaista mielenosoittajaa; toteaa, että kaksi tuolloin pidätetyistä pidätettiin, koska he kantoivat amazighien lippua; toteaa, että amazighien lippua käytetään paljon Hirakin mielenosoituksissa; toteaa, että kenraali Ahmed Gaid Salah kielsi lipun käytön kesäkuussa 2019; toteaa, että viime kuukausina entisen hallinnon virkamiehet ovat käynnistäneet amazighienemmistöisen Kabylian alueen väestöä vastaan mustamaalauskampanjan, joka saattaa synnyttää etnisiä jakolinjoja Hirak-liikkeen sisällä; ottaa huomioon, että amazighien ja Hirakin aktivisteja, kuten Yacine Mebarki, on pidätetty edelleen mielivaltaisesti, koska he ovat ilmaisseet eriäviä uskonnollisia ja poliittisia näkemyksiä;
—

ottaa huomioon Euroopan muuttoliikeverkoston vuoden 2017 synteesiraportin ”The efficiency of return in EU Member States: challenges and good practices linked to EU rules and standards”,
6.

korostaa, että työelämän ja koulutuksen ulkopuolella oleviin nuoriin kuuluu useita alaryhmiä, kuten vammaiset nuoret, kodittomat nuoret, nuoret romanit sekä nuoret maahanmuuttajat ja pakolaiset, joilla on erilaisia tarpeita, joihin olisi vastattava räätälöidyillä erityispalveluilla, kuten vammaisten henkilöiden osalta taattu kohtuullinen mukauttaminen sekä työtulot, jotka eivät vaikuta työkyvyttömyysetuuksien maksamisen kestoon; painottaa tässä yhteydessä, että on tärkeää saada tarkkoja tietoja näistä alaryhmistä ja että käytettävissä on asianmukaisia tapoja niiden tunnistamiseksi, ja korostaa, että heihin on omaksuttava eri lähestymistapa kuin pitkäaikaisiin työelämän ja koulutuksen ulkopuolella oleviin nuoriin, joiden sosioekonominen tausta on usein epäsuotuisa ja jotka kohtaavat moniperusteista syrjintää muun muassa koulutuksessa ja työelämässä ja joiden osalta olisi käynnistettävä vaikuttavia tiedotusohjelmia; korostaa, että näiden kohderyhmien saavuttamiseksi nuorisotakuu olisi otettava osaksi johdonmukaisia sosiaali- ja hyvinvointipolitiikkoja, kuten sosiaaliturvan saatavuutta, työttömyysetuudet ja vähimmäistulo mukaan luettuina, lastenhoitoa, terveyspalveluja, asianmukaista, kohtuuhintaista ja esteetöntä asumista ja psykologista tukea, jotta varmistetaan, että järjestelmä on kaikkien nuorten ulottuvilla; vaatii, että nuorisotakuujärjestelmissä on aktiivisesti torjuttava kaikenlaista nuorten millä tahansa perusteella kokemaa syrjintää;
panee merkille, että YK on varoittanut, että covid-19-pandemia tuo esiin ja pahentaa kaikenlaista eriarvoisuutta, myös sukupuolten epätasa-arvoa; on syvästi huolissaan kotitalouksissa tapahtuvan ja julkisen hoitotyön epätasaisesta jakautumisesta, kun otetaan huomioon, että naisten osuus koko maailman terveydenhuoltohenkilöstöstä on noin 70 prosenttia, sukupuoleen perustuvan väkivallan huolestuttavasta lisääntymisestä, joka johtuu osittain pitkistä eristysjaksoista, sekä lisääntymis- ja äitiysterveydenhuollon rajallisesta saatavuudesta; kehottaa siksi kehittämään kohdennettuja erityistoimia, joilla puututaan naisiin ja tyttöihin kohdistuviin covid-19:n sosioekonomisiin vaikutuksiin; korostaa, että on myönnettävä pikaisesti riittävää rahoitusta sen varmistamiseksi, että naisjärjestöillä, ihmisoikeuksien puolustajilla ja rauhanrakentajilla on täydet ja esteettömät mahdollisuudet käyttää laadukasta teknologiaa, jotta he voivat osallistua mielekkäällä tavalla päätöksentekoprosesseihin covid-19-kriisin aikana; painottaa, että varapuheenjohtajan / korkean edustajan ja komission olisi tunnustettava, että on välttämätöntä taata ihmisten turvallisuus, johon sisältyvät kaikki naisia, rauhaa ja turvallisuutta koskevan EU:n strategisen toimintamallin näkökohdat; korostaa tarvetta varmistaa, että EU:n covid-19-kriisin vuoksi toteuttamissa maailmanlaajuisissa toimissa ei unohdeta sukupuolinäkökulmaa ja että naisten ja muiden marginalisoitujen ryhmien erityistarpeet olisi otettava asianmukaisesti huomioon ja heidän osallistumisensa olisi varmistettava koko ohjelmakauden ajaksi;
—

ottaa huomioon 11. joulukuuta 2013 annetun Euroopan parlamentin ja neuvoston asetuksen (EU) N:o 1295/2013 Luova Eurooppa -ohjelman (2014–2020) perustamisesta ja päätösten N:o 1718/2006/EY, N:o 1855/2006/EY ja N:o 1041/2009/EY kumoamisesta (4), jäljempänä ”asetus”,
38.

korostaa, että koko väestön, myös niiden henkilöiden, joiden lukutaito on heikko, on voitava ymmärtää helposti kaikki tiedot ja julkisessa viestinnässä on käytettävä selkeitä, yhdenmukaistettuja värejä ja ymmärrettäviä symboleja, ja korostaa, että nämä tiedot olisi annettava myös analogisessa muodossa asianmukaisissa paikoissa, jotta voidaan ottaa huomioon henkilöt, joilla ei ole pääsyä tai joilla on rajoitettu pääsy internetiin;
—

ottaa huomioon Euroopan tietosuojavaltuutetun 26. maaliskuuta 2014 antaman alustavan lausunnon ”Privacy and competitiveness in the age of big data: The interplay between data protection, competition law and consumer protection in the Digital Economy” (yksityisyyden suoja ja kilpailukyky massadatan aikakaudella, tietosuojan, kilpailulainsäädännön ja kuluttajansuojan välinen vuorovaikutus digitaalitaloudessa) ja Euroopan tietosuojavaltuutetun 23. syyskuuta 2016 antaman lausunnon 8/2016 ”Coherent enforcement of fundamental rights in the age of big data” (perusoikeuksien johdonmukainen täytäntöönpano massadatan aikakaudella),
—

ottaa huomioon Euroopan laajuisten energiainfrastruktuurien suuntaviivoista ja päätöksen N:o 1364/2006/EY kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta 17. huhtikuuta 2013 annetun Euroopan parlamentin ja neuvoston asetuksen (EU) N:o 347/2013 (1),
F.

toteaa, että Vietnamin talous on kukoistava, kilpailukykyinen ja verkottunut ja maassa on lähes sata miljoonaa asukasta, kasvava keskiluokka ja nuorta ja dynaamista työvoimaa, vaikka se onkin edelleen alemman keskitulotason talous, jolla on erityisiä kehityshaasteita, mikä käy ilmi sen sijoituksesta UNDP:n inhimillisen kehityksen indeksissä, jossa se on tällä hetkellä 116. sijalla 189 maan joukossa;
V.

ottaa huomioon, että ihmisoikeusaktivisti Germain Rukuki, joka oli jäsenenä järjestössä Action by Christians for the Abolition of Torture (ACAT), tuomittiin huhtikuussa 2019 vankeuteen 32 vuodeksi syytteistä, jotka koskivat kapinaa ja valtion turvallisuuden uhkaamista, osallistumista kapinallisliikkeeseen ja valtion päämieheen kohdistuvia hyökkäyksiä; ottaa huomioon, että aktivisti Nestor Nibitanga, joka oli jäsenenä järjestössä Association for the Protection of Human Rights and Detained Persons (APRODH), tuomittiin elokuussa 2018 viideksi vuodeksi vankeuteen valtion turvallisuuden uhkaamisesta;
—

ottaa huomioon 21. joulukuuta 2007 laaditun komission yksiköiden valmisteluasiakirjan ”Action plan of the lead market initiative in the area of eHealth”, joka on liite I tiedonantoon ”Aloite edelläkävijämarkkinoiden luomiseksi Eurooppaan” (COM(2007)0860, SEC(2007)1730),
J.

ottaa huomioon, että Albania on edistynyt hyvin oikeuslaitoksen uudistuksissa, joilla pyritään lisäämään maan oikeusalan instituutioiden riippumattomuutta, vastuuvelvollisuutta, ammattimaisuutta ja tehokkuutta sekä lisäämään kansalaisten luottamusta oikeuselimiin; toteaa, että uudistukset on katsottava kattavimmiksi ponnistuksiksi tällä alalla myös verrattuna siihen, mitä kaikkien muiden alueen maiden on tehtävä tiellä kohti EU:n jäsenyyttä;
11.

muistuttaa, että rauhanomainen, demokraattinen ja osallistava ratkaisu on ainoa kestävä tie ulos nykyisestä poliittisesta umpikujasta ja sen aiheuttamasta vakavasta yhteiskunnallisesta ja humanitaarisesta kriisistä; huomauttaa, että käynnissä olevassa vuoropuhelussa on otettava huomioon Venezuelan kansalliskokouksen hyväksymä etenemissuunnitelma; tukee meneillään olevaa Norjan välityksellä käytävää prosessia ja on tyytyväinen osapuolten sopimukseen pysyvän rauhanvuoropuhelun aloittamisesta; korostaa, että kyseisen prosessin onnistumiseksi olisi toteutettava vähimmäistason luottamusta lisääviä toimia; vaatii, että vuoropuhelun yksinomaisena tavoitteena on oltava edellytysten luominen vapaille, avoimille ja uskottaville presidentinvaaleille, ja toteaa, että vaalit on käytävä ennalta määrätyn aikataulun mukaisesti, niiden ehtojen on oltava kaikille toimijoille oikeudenmukaiset, niiden on oltava avoimet ja niissä on oltava läsnä uskottavia kansainvälisiä tarkkailijoita;
—

ottaa huomioon komission etenemissuunnitelman ”Towards a new methodology for the EU assessment of High Risk Third Countries under Directive (EU) 2015/849 on the prevention of the use of the financial system for the purposes of money laundering or terrorist financing”,
—

ottaa huomioon Euroopan neuvoston ihmisoikeusvaltuutetun afrofobiaa ja kolonialismin ja orjakaupan jättämää perintöä koskevan 25. heinäkuuta 2017 antaman lausunnon ”Afrophobia: Europe should confront this legacy of colonialism and the slave trade”,
J.

ottaa huomioon, että Guatemalan perustuslakituomioistuin on riitauttanut ja kumonnut nämä toimenpiteet; ottaa huomioon, että perustuslakituomioistuin määräsi yksimielisesti, että hallituksen oli sallittava Iván Velásquezin pääsy maahan; toteaa, että hallitus on jättänyt nämä määräykset huomiotta; ottaa huomioon, että kongressi on valmistellut perustuslakituomioistuinta ja sen jäseniä vastaan kanteen, mikä on räikeässä ristiriidassa oikeusvaltioperiaatteen kanssa;
16.

korostaa riskejä, jotka aiheutuvat pankkiunionin syventämisen viivästymisestä; on tyytyväinen päätelmiin, jotka esitettiin euroryhmän 4. joulukuuta 2018 EU-johtajille antamassa talous- ja rahaliiton syventämistä koskevassa raportissa, joka hyväksyttiin kaikilta osin 14. joulukuuta 2018 pidetyssä eurohuippukokouksessa; pitää erityisen myönteisenä yhteistä kriisinratkaisurahastoa tukevan yhteisen varautumisjärjestelyn käyttöönoton aikaistamista edellyttäen, että riskien vähentämisessä on edistytty riittävästi, mitä arvioidaan vuonna 2020, ja EVM:n uudistusta koskevien pääpiirteiden hyväksymistä; muistuttaa aiemmasta kannastaan, jonka mukaan eurooppalainen talletussuojajärjestelmä on saatava valmiiksi, ja toteaa, että riskien vähentämisen ja riskien jakamisen olisi kuljettava käsi kädessä; panee merkille, että tulevan euroalueen talousarvion ja vakautusjärjestelyn osalta ei ole saatu aikaan välittömiä tuloksia, mutta panee kuitenkin tyytyväisenä merkille valtuutuksen työskennellä lähentymistä ja kilpailukykyä koskevan talousarviovälineen kehittämiseksi; painottaa, että riskien vähentämisen alalla on edistytty merkittävästi; muistuttaa myös, että Euroopan parlamentti on tehnyt merkittäviä panostuksia tämän mahdollistamiseksi erityisesti niin kutsutun pankkipaketin ja järjestämättömien lainojen varautumisjärjestelyjen osalta;
A.

ottaa huomioon, että tänä vuonna 50 vuotta täyttävä tulliliitto on Euroopan unionin kulmakiviä ja yksi maailman suurimmista kauppaliittoutumista ja että täysin toimiva tulliliitto on välttämätön sisämarkkinoiden asianmukaiselle toiminnalle ja kitkattomalle EU:n sisäiselle kaupalle ja että se on myös olennainen osa yhteistä kolmansiin maihin kohdistuvaa kauppapolitiikkaa hyödyttäen niin unionin yrityksiä kuin kansalaisiakin; ottaa huomioon, että tulliliitto on välttämätön myös Euroopan unionin uskottavuudelle, sillä sen myötä unionilla on vahva neuvotteluasema neuvoteltaessa kauppasopimuksista kolmansien maiden kanssa;
—

ottaa huomioon venäjänkielisistä media-aloitteista itäisen kumppanuuden maissa ja muualla tehdyn eurooppalaisen demokratiarahaston toteutettavuustutkimuksen ”Bringing Plurality and Balance to the Russian Language Media Space”,
8.

on tietoinen, että poliisi, jonka joukossa on myös ollut monia uhreja, toimii vaikeissa olosuhteissa, mikä johtuu erityisesti joidenkin mielenosoittajien vihamielisyydestä mutta myös liiallisesta työmäärästä; tuomitsee kaikenlaisen henkilöihin tai omaisuuteen kohdistuvan väkivallan, jota harjoittavat väkivaltaiset militanttimielenosoittajat, joiden ainoana tarkoituksena on harjoittaa väkivaltaa ja vahingoittaa rauhanomaisten mielenilmausten oikeutusta;
D.

ottaa huomioon, että vuoden 2018 puheenjohtajakaudellaan, jonka tunnuslause on ”Resilient and Innovative” Singapore on isännöinyt kahta ASEANin huippukokousta ja edistänyt ASEANin yhtenäisyyttä, turvallisuutta ja taloudellista yhteistyötä käynnistämällä aloitteita, kuten ASEANin nuorisoapuraha;
C.

toteaa, että kulttuuriperintö on yksi sivilisaation keskeisistä osatekijöistä esimerkiksi siitä syystä, että sillä on symbolista arvoa ja se muodostaa ihmisiä yhdistävän ihmiskunnan kulttuurisen muistin; toteaa, että viime vuosina sotaa käyvät ryhmät ja terroristiyksiköt ovat tehneet maailman kulttuuriperintöön kohdistuvia rikoksia kaikkialla maailmassa, ja ottaa huomioon, että arvokkaita taide-esineitä, veistoksia ja arkeologisia esineitä myydään ja tuodaan unioniin tietyistä unionin ulkopuolisista maista ja samalla näin saatua tuottoa käytetään mahdollisesti terroristitoiminnan rahoittamiseen; katsoo, että on olennaisen tärkeää sitoutua lujasti kulttuuriesineiden, kuten Libyassa, Syyriassa ja Irakissa aseellisten konfliktien ja sotien aikana ryöstettyjen taide-esineiden, laitonta kauppaa vastaan; toteaa, että kulttuuriesineillä on usein huomattavaa kulttuurista, taiteellista, historiallista ja tieteellistä merkitystä, ja katsoo, että niitä on suojeltava luvattomalta haltuunotolta ja ryöstelyltä;
D.

ottaa huomioon, että EU on alusta alkaen ollut johtavassa asemassa ITER-hankkeessa, jota on kehitetty tiiviissä yhteistyössä EU:n ulkopuolisten ITER-sopimuksen allekirjoittajamaiden (Yhdysvallat, Venäjä, Japani, Kiina, Etelä-Korea ja Intia) kanssa; ottaa huomioon myös, että EU:n osuus, joka on kanavoitu yhteisyrityksen kautta, on 45 prosenttia hankkeen rakentamiskustannuksista;
G.

ottaa huomioon, että presidentti Bashir on ainoa virassa oleva valtionpäämies, joka on etsintäkuulutettu rikoksista ihmisyyttä vastaan, sotarikoksista ja kansanmurhasta, jotka tehtiin Darfurin etnisissä puhdistuksissa, ja häntä vastaan on voimassa kaksi kansainvälisen rikostuomioistuimen 4. maaliskuuta 2009 ja 12. heinäkuuta 2010 antamaa pidätysmääräystä; ottaa huomioon, että vaikka Sudan ei ole Rooman perussäännön osapuoli, YK:n turvallisuusneuvoston päätöslauselman 1593 (2005) mukaan sen on tehtävä yhteistyötä Kansainvälisen rikostuomioistuimen kanssa; ottaa huomioon, että pidätysmääräyksistä huolimatta presidentti al-Bashir jatkoi rikoksiaan rankaisematta ja laajensi siviileihin kohdistuvia pommituksiaan ja hyökkäyksiään Darfuria kauemmaksi Blue Nilen ja Etelä-Kordofanin osavaltioihin Sudanissa;
9.

on sitä mieltä, että tällainen tiukka prosessuaalinen järjestelmä on sopusoinnussa osapuolten oikeuksien suojelun kanssa sillä edellytyksellä, että eurooppalainen nopeutettu siviilioikeudellinen menettely on vapaaehtoinen ja että sitä sovelletaan vain, — kun osapuolet ovat niin sopineet riidan syntymisen jälkeen tai — mikäli vastaaja suostuu osallistumaan menettelyyn sen jälkeen, kun kantaja on nostanut kanteen eurooppalaisen nopeutetun siviilioikeudellisen menettelyn nojalla edellyttäen, että vastaajalla on riittävästi aikaa valmistautua asianmukaisesti ennen menettelyn käynnistymistä;
B.

ottaa huomioon, että Schengen-arviointityöryhmän asiantuntijat vahvistivat ja neuvosto vahvisti 9. ja 10. kesäkuuta 2011 antamissaan päätelmissä Bulgarian ja Romanian Schengen-arviointiprosessin loppuun saattamisen ja maiden valmiudet panna täytäntöön kaikki Schengenin säännöstön määräykset; ottaa huomioon, että 8. heinäkuuta 2011 antamassaan esityksessä päätökseksi neuvosto tarkisti, että Schengenin säännöstön soveltamisedellytykset täyttyivät kaikilla aloilla (tietosuoja, ilmarajat, maarajat, poliisiyhteistyö, Schengenin tietojärjestelmä, merirajat ja viisumit); ottaa huomioon, että Euroopan unionin ulkorajojen hallintaa koskevan haasteen lisäksi Schengen-arviointiprosessin päätökseen saattaminen on merkinnyt sitä, että molemmat maat ovat uudistaneet perusteellisesti rajavalvontajärjestelmiään ja investoineet lainvalvontavalmiuksien lisäämiseen; ottaa huomioon, että vuoden 2005 liittymisasiakirjan mukaisesti Schengenin arviointimenettelyjen loppuun saattaminen on ainoa edellytys Schengenin säännöstön täysimääräiselle soveltamiselle sekä tarkastusten poistamiselle sisäisiltä maa-, meri- ja ilmarajoilta; ottaa huomioon, että valtion- ja hallitusten päämiehet ovat todenneet useaan otteeseen neuvostossa samoin kuin komissio viimeksi 27. syyskuuta 2017 antamassaan tiedonannossa ja parlamentti 30. toukokuuta 2018 antamassaan päätöslauselmassa, että Bulgarialla ja Romanialla on valmiudet soveltaa Schengenin säännöstöä täysimääräisesti;
O.

ottaa huomioon, että puolustusalasta on tullut EU:n toimintapolitiikan keskeinen osa-alue, koska EU:n globaalistrategiassa todetaan, että kestävä, innovatiivinen ja kilpailukykyinen eurooppalainen puolustusteollisuus on olennainen Euroopan strategisen riippumattomuuden ja uskottavan YTPP:n kannalta (20); ottaa huomioon, että asevienti on keskeinen tekijä Euroopan puolustusalan teollisen ja teknologisen perustan tehostamisessa ja että puolustusteollisuuden ensisijaisena tavoitteena on taata EU:n jäsenvaltioiden turvallisuus ja puolustus ja edistää osaltaan YUTP:n täytäntöönpanoa; ottaa huomioon, että Euroopan puolustusrahaston ja sen äskettäin käynnistetyn edeltäjän Euroopan puolustusteollisen kehittämisohjelman päätehtävänä on tukea Euroopan puolustusteollisuuden kilpailukykyä (21);
E.

toteaa, että kansainvälisesti tunnustettu ja palkittu bangladeshilainen kuvajournalisti Shahidul Alam, joka on opettaja ja aktivisti, siepattiin kodistaan 5. elokuuta 2018 ja vangittiin tieto- ja viestintätekniikkaa koskevan lain nojalla, koska hän oli kertonut äskettäisistä opiskelijamielenosoituksista Bangladeshissa ja arvostellut viranomaisten voimankäyttöä; toteaa, että hän on edelleen pidätettynä ja häneltä on useaan otteeseen evätty vapaaksi pääseminen takuita vastaan; toteaa, että väitteiden mukaan häneltä on evätty asianmukainen lääketieteellinen hoito ja häntä on kidutettu;
—

ottaa huomioon kaasua tai muuta matalan leimahduspisteen polttoainetta käyttäviä aluksia koskevan kansainvälisen turvallisuussäännöstön (IGF-säännöstö, International Code of Safety for Ships using Gases or other Low-flashpoint Fuels) sekä esitetyt tarkistukset säännöstön muuttamisesta pakolliseksi ihmishengen turvallisuudesta merellä tehdyn kansainvälisen yleissopimuksen (SOLAS) mukaisesti, joilla pyritään vastaamaan vaihtoehtoisten polttoaineiden käyttöönottoon liittyviin sääntelyä koskeviin haasteisiin merenkulkualalla sekä minimoimaan aluksiin, niiden miehistöön ja ympäristöön kohdistuvat riskit, ja ottaa huomioon kyseisten polttoaineiden luonteen,
11.

korostaa, että tehdyt sopimukset ja unionin parhaillaan ja tulevaisuudessa käymät kahdenväliset neuvottelut tarjoavat kasvumahdollisuuksia markkinoille pääsyn ja kaupallisten esteiden poistamisen ansiosta; kehottaa komissiota tekemään jatkuvaa yhteistyötä sidosryhmien kanssa ja arvioimaan prioriteetteja käynnissä olevissa neuvotteluissa; muistuttaa, että neuvotteluissa sisällön on oltava neuvottelutahtia tärkeämpää, että neuvotteluja on käytävä vastavuoroisuuden ja yhteisen edun hengessä, että eurooppalaiset säännöt ja normit on varmistettava siten, että torjutaan EU:n yhteiskuntamalliin ja ympäristöön kohdistuvia uhkia, ja että neuvottelujen ulkopuolelle on jätettävä julkiset palvelut, mukaan lukien yleishyödylliset palvelut ja yleistä taloudellista etua koskevat palvelut SEUT:n 14 ja 106 artiklan ja pöytäkirjan N:o 26 mukaisesti samoin kuin audiovisuaaliset palvelut; painottaa, että komission on kaikissa kauppaneuvotteluissa varmistettava, että EU:n viranomaisilla sekä kansallisilla ja paikallisilla viranomaisilla on edelleen täysi toimivalta esittää, hyväksyä, pitää voimassa tai kumota määräyksiä, jotka liittyvät julkisten palvelujen tilaamiseen, järjestämiseen, rahoittamiseen ja tuottamiseen, kuten aiemmissakin kauppasopimuksissa;
12.

korostaa, että julkisten ja yksityisten sektorien entistä suurempi osallistuminen on keskeistä naisten oikeuksien edistämiseksi ja heidän taloudellisen voimaannuttamisensa vahvistamiseksi talouden eri aloilla; korostaa, että naisten on voitava osallistua ja olla edustettuina uusilla talouden aloilla, jotka ovat tärkeitä kestävän kehityksen kannalta, kuten tieto- ja viestintätekniikan alalla; korostaa, että liiketoiminnalla on tärkeä asema naisten oikeuksien edistämisessä; kehottaa siksi antamaan enemmän tukea paikallisille pk-yrityksille ja erityisesti naisyrittäjille, jotta he voivat hyötyä yksityisen sektorin tuomasta kasvusta;
S.

toteaa, että komissio on useaan otteeseen pahoitellut sitä, että asetuksen (EY) N:o 1829/2003 voimaantulon jälkeen se on hyväksynyt lupapäätöksiä ilman elintarvikeketjua ja eläinten terveyttä käsittelevän pysyvän komitean tukea ja että asian palauttamisesta komissiolle lopullista päätöstä varten on tullut yleinen käytäntö muuntogeenisille elintarvikkeille ja rehuille annettavia lupia koskevassa päätöksenteossa, vaikka se yleensä ottaen on poikkeus tässä prosessissa; toteaa, että myös puheenjohtaja Juncker on pitänyt valitettavana kyseistä käytäntöä ja katsonut sen olevan epädemokraattinen (21);